
                                             REPUBLIKA E SHQIPËRISË
                                               MINISTRIA E FINANCAVE
AGJENCIA E MENAXHIMIT TË GARANCIVE DHE KREDIVE TË PAKTHYERA




      SHPALLJE VENDI VAKANT (me kontratë të përkohshme)  PËR POZICIONIN:
SPECIALIST - NË SEKTORIN E MONITORIMIT DHE MBIKQYRJES SË SKEMAVE TË VEÇANTA TË GARANCISË
Në Mbështetje të ligjit Nr.55/2023 “Për Menaxhimin e Garancive dhe Kredive të Pakthyera” si dhe urdhërit të Kryeministrit nr. 17 datë 25.01.2024 Për Miratimin e Strukturës dhe të Organikës të Agjencisë të Garancisë dhe Kredive të Pakthyera. Njoftohet hapja e pozicionit të lirë të punës si vijon:
TË DHËNAT PËR POZICIONIN E PUNËS
Emërtesa e pozicionit: Specialist, në Sektorin e Monitorimit dhe Mbikqyrjes së Skemave të Veçanta.
Institucioni: Agjencia e Menaxhimit të Garancive dhe Kredive të Pakthyera
Raporton tek: Përgjegjësi i Sektorit.
DETYRAT KRYESORE:
[bookmark: _GoBack]SPECIALIST NË SEKTORIN E MONITORIMIT DHE MBIKQYRJES SË SKEMAVE TË VEÇANTA TË GARANCISË.
1. Varet drejtpërsëdrejti nga Përgjegjësi i Sektorit të Monitorimit dhe Mbikëqyrjes së Skemave të Veçanta të Garancisë.
2. Merr urdhëra, detyra dhe përgjigjet përpara Përgjegjësit të Sektorit si dhe kryen çdo detyrë tjetër, të ngarkuar nga Drejtori i Pergjithshëm dhe Drejtori i Drejtorisë së Menaxhimit të Garancive Shtetërore, Huave dhe Nënhuave dhe Trajtimit të Kredive, brenda fushës së tij të përgjegjësive.
3. Ka si detyrë funksionale mbajtjen, menaxhimin dhe përditësimin e bazës së të dhënave dhe regjistrit analitik të garancive që menaxhon.
4. Monitoron shlyerjen e detyrimeve të huamarrësve ndaj ministrisë përgjegjëse për financat për pagesat e kryera nga kjo e fundit, në kuadër të marrëveshjeve të garancisë me anë të kontrollit të dokumentacionit si dhe për detyrimet e pakthyera, që rrjedhin sipas marrëveshjeve të huas apo nënhuas me anë të verifikimit të mandatpagesave.
5. Kryen mbikëqyrjen e kushteve financiare të të gjithë huamarrësve, që kanë marrë garanci nga skemat që ajo menaxhon dhe u kërkon huamarrësve informacionin e nevojshëm për realizimin e kësaj mbikëqyrje.
6. Shqyrton dhe analizon raportet periodike të çdo huadhënësi për huatë e aprovuara prej tij dhe çdo informacion dhe dokument tjetër të nevojshëm për monitorimin e ecurisë së garancisë.
7. Përpunon informacionet e mbledhura nga raportimet e huadhënësve, për të mundësuar të dhëna mbi:
a. Shumën totale të garancive të disbursuara sipas huadhënësve dhe/ose huamarrësve.
b. Pagesat e principalit, interesit, komisioneve dhe çdo pagesë tjetër, të kryera nga huamarrësit, që lidhen më kredinë.
c. Detyrimet e papaguara nga huamarrësit.
d. Stokun e garancive.
e. Interesin apo komisione për t’u paguar nga MFE, në varësi të kushteve dhe termave të Skemës së Garancisë.
f. Principalin për t’u paguar nga MFE, në varësi të kushteve dhe termave të Skemës së Garancisë.
g. Principalin, interesat, komisionet e paguara nga Ministria, në varësi të kushteve dhe termave të Skemës së Garancisë.
h. Parashikimin e interesave dhe principaleve apo çdo detyrimi tjetër në përputhje me Skemën e Garancisë, të cilat përbëjnë detyrime të mundshme me efekt në buxhetin e shtetit, për qëllime të përgatitjes së projektbuxhetit të vitit pasardhës apo rishikimin e buxhetit të vitit aktual, apo që do të kërkohen për çdo raportim të mundshëm.
i. Të dhëna të tjera që do të vlerësohen  të nevojshme.
8. Rakordon me huadhënësit nëpërmjet komunikimit në rrugë elektronike çdo muaj mbi të dhënat e Garancisë.
9. Përpunon të dhëna statistikore që rezultojnë nga ndjekja dhe zbatimi i detyrave të marra në periudha të ndryshme kohe me qëllim njohjen e gjendjes dhe informimin e Drejtorit të Përgjithshëm.

KUSHTET QË DUHET TË PLOTËSOJË KANDIDATI

Kërkesat e përgjithshme të pozicionit të punës si vijon: 
· Të ketë shtetësinë shqiptare; 
· Të gëzojë zotësi të plotë për të vepruar;
· Të plotësojë kërkesat për llojin dhe nivelin arsimor, përvojës dhe kërkesat për kategorinë, klasën grupin dhe pozicionin përkatës.
· Të jetë i aftë për punë;
· Të mos jetë i dënuar me një vendim gjykate të formës së prerë;
· Të mos jetë hequr e drejta e ushtrimit të të detyrës në administratën publike me vendim gjykate;
· Të mos jetë larguar për shkelje disiplinore nga administrata publike, si dhe të mos ketë masë disiplinore në fuqi sipas Kodit të Punës;
· Të mos ketë konflikt interesi me detyrën ose funksionin që do të kryej;  
Kërkesat e posaçme të pozicionit të punës:  
· Të zotërojë një diplomë të nivelit "Master Shkencor" në fushën e shkencave Ekonomike edhe diploma   e nivelit "Bachelor" duhet të jetë në të njëjtën fushë;
· Preferohet të ketë të paktën 1 vit përvojë pune në profesion.
· Preferohen të ketë trajnime/kualifikime të ndryshme.
· Të ketë aftësi të mira komunikimi individuale dhe në grup.
· Preferohet të zotërojë një gjuhë të huaj.
· Njohuri shumë të mira praktike në përdorimin e kompjuterit dhe programeve Microsoft Word, Excel, Powerpoint dhe programe të  fushës, sipas vendit ku aplikon.



DOKUMENTACIONI QË DUHET TË DORËZOHET
Kandidatët që aplikojnë duhet të dorëzojnë dokumentet si më poshtë:  
· Jetëshkrim i aplikantit;
· Fotokopje të diplomës (përfshirë edhe diplomën Bachelor). Për diplomat e marra jashtë Republikës së Shqipërisë të përcillet njehsimi nga Ministria e Arsimit dhe e Sportit; 
· Fotokopje të librezs së punës (të gjitha faqet qe vertetojnë eksperiencën në punë)
· Fotokopje e letërnjoftimit (ID); 
· Vërtetim të gjëndjes shëndetësore
· Vetdeklarim të gjëndjes Gjygjësore/ Dëshmi Penaliteti
· Çdo dokumentacioni tjetër që vërteton trajnimet, kualifikimet, arsimin shtesë, vlerësimet pozitive apo të tjera të përmendura në jetëshkrimin tuaj. 

MËNYRA DHE VENDI I DORËZIMIT
Dokumentet duhet të dorëzohen në Zyrën e Protokollit të Agjencisë e Menaxhimit të Garancive dhe Kredive të Pakthyera, në Rrugën “Rrapo Hekali”, Ndërtesa 21, Hyrja 1, Selitë Tiranë, Shqipëri, brenda datës 10.07.2026 ora 14:00.
Të gjitha dokumentet duhet të dorëzohen me zarf në zyrën e protokollit të institucionit dhe do të administrohen nga institucioni.

MËNYRA E VLERËSIMIT TË KANDIDATËVE
Rezultatet për fazën e verifikimit paraprak
Brenda 7 ditësh nga data 10.07.2026, Agjencia e Menaxhimit të Garancive dhe Kredive të Pakthyera do të shpallë listën e kandidatëve që plotësojnë kërkesat e përgjithshme dhe të posaçme për intervistën e strukturuar me gojë si dhe datën, vendin dhe orën e satktë kur do të zhvillohet intervista.
Në të njëjtën datë kandidatët që nuk i plotësojnë kushtet dhe kërkesat e posaçme do të njoftohen individualisht (nepermjet adresës së emailit) për shkaqet e moskualifikimit.

Fushat e njohurive, aftësitë dhe cilësit mbi të cilat do të zhvillohet intervista.
· Kushtetuta e Republikës së Shqipërisë
· Kodi i Punës
· Kodi i Proçedurave Administrative
· Kodi Civil
· Ligji nr.9131, datë 08.09.2003 “Për rrgullat e etikës në administratën publike”
· Ligjin nr.119/2014 “Për të drejtën e informimit” i ndryshuar
· Ligjin nr. 124/2024 “Për mbrojtjen e të dhënave personale”
· Ligjin nr.9367, datë 07.04.2005 “Për parandalimin e konfliktit të interesave në ushtrimin e funksioneve publike” i ndryshuar
· Ligjin nr.9049, datë 10.04.2003 :Për deklarimin dhe kontrollin e pasurive, të detyrimeve financiare të të zgjedhurve dhe të disa nenpunësve publikë” i ndryshuar
·  https://amgkp.gov.al/ ( ligj, VKM, Rregullore, në faqen zyrtare te AMGKP)
PROCEDURA E PËRZGJEDHJES SË KANDIDATËVE: 
Përzgjedhja e kandidatëve do të bëhet nga një komision vlerësimi i përbërë nga 3 (tre) anëtar. 
Totali i pikëve të vlerësimit të kandidatëve është 100 (njëqind), të cilat ndahen:
Kandidatët do të vlerësohen në lidhje me dokumentacionin e dorëzuar:
a. Vlerësimin e jetëshkrimit (CV); 
b. Vlerësimin e kualifikimeve akademike, profesionale dhe teknike; 
c. Vlerësimin e trajnimeve; 
Totali i pikëve për këtë vlerësim është 40 pikë.

Kandidatët gjatë intervistës së strukturuar me gojë do të vlerësohen në lidhje me:
a. Njohuritë, aftësitë, kompetencën në lidhje me punën; 
b. Motivimin, aspiratat dhe pritshmëritë e tyre për karrierën.
Totali i pikëve për këtë vlerësim është 60 pikë.

DATA E DALJES SË REZULTATEVE TË KONKURIMIT DHE MËNYRA E KOMUNIKIMIT
Në përfundim të vlerësimit njësia e Burimeve Njerëzore në AMGKP do të njoftojë ato individualisht në mënyrë elektronike për rezultatet (nepërmjet adresës së e-mailit) dhe do të shpallë fituesin në faqen zyrtare të Agjencisë së Menaxhimit të Garancive dhe Kredive të Pakthyera . 
                              













Adresa: Njësia Adm. Farkë, Rruga “Rrapo Hekali”, Selitë-Tiranë, Ndërtesa 21, Hyrja 1, Kodi 2084021; Tel: 042226817

